Жаңа Қазақстан жақсы мұғалім

Жаңа Қазақстанды жарқын елестететініміз айдан анық.Болашақтың гүлденуі жас ұрпақтың қолында.Саналы ұрпақты тәрбиелеу ұстаздың ерен еңбегінің жемісі.Жаңа заман ұстаздарын қалай елестетеміз?

Міне,осы сұрақтың аясында көптеген ізденістерде жүрдім.Өзім ұстаз болғандықтан, алдымдағы неше ұрпақты тәрбиелеу мойныма артылған міндет іспетті.Олардың өз өмірлерін өрнектей алуы,терең ойлана білуіне себепкер болуға барынша көмек көрсеткім келді.Дамыған елде өмір сүріп келеміз,жас буындар бізден өнеге алып өседі,біз үлгі бола білуіміз керек деген түрлі сауалдар ойландырды...

Мен химия пәні мұғалімімін.Жаңа технологиялар,сыры ашылмаған түрлі қызықты зерттеулерді оқушылармен бірге жасаймын.Зертхана жұмысы балаларға өте қызық.Химия сабағын асыға күтетіндерін іштей сезіп те жүремін.Бірінші сабақтың өзінде барлық жоспарымды жасап шығуға үлгеремін.Балалар қауіпсіздік ережесімен де танысып,үй жұмысын да пысықтап,сабақ айтып та,жазып та үлгереді.Шапшаң әрекет етулерін байқағаннан бастап,түрлі жаңа дүниелерді сабақ барысына қоса бастадым.Олармен бірге дамимын.

"Ұстаздық еткен жалықпас,үйретуден балаға",-деген сөздер бекер айтылмаса керек.Балалар үйренуге ұмтылған сайын,мен де үйретуден жалықпаймын,керісінше одан сайын қанаттанып,қайта-қайта түсіндіруге тырысамын.Жаңа Қазақстан дегенді,көз алдыма ерекше елестетемін.Оны елбасымыздың "2030-2050" деген стратегияларынан аңғарамын.Кешегі батырларымның,ата-бабамның аңсаған арманы,бүгінде шындыққа айналып келе жатқанын көргенде көзіме еріксіз жас аламын.Кешегі күнді,ертеңге жалғайтын ұстаздар біздер екенмізді сезінгенде,түрлі қиялдарымды іске қосып алға қарай жылжимын.Кешегі күн дегенім ата-бабалар арманы болса,ертеңгі таң біздің болашақ ұрпақтарымыз.Олардың санасына өткенді сіңіре отырып,болашақты елестете алуымыз керек.

Жаңа заман-жаңа мұғалім.Тосыннан не боларын білмесек те,дайын тұрумыз керек.Жаңа дүниелерді меңгеруге шебер болумыз керек.Ертеңгі ел,жаңа Қазақстанға дамыған жаңа мұғалім болып қадам басуымыз керек.